ລັດຖະບານລາວ ປະເຊີນກັບຫຼາຍບັນຫາ ທີ່ຈະຊຸກຍູ້ໃຫ້ເສດຖະກິດ ຂະຫຍາຍຕົວເພີ້ມຂຶ້ນໃນອັດຕາສະເລ່ຍ 4 ເປີເຊັນ
ທ່ານທອງລຸນ ສີສຸລິດ ນາຍົກລັດຖະມົນຕີ ຢືນຢັນວ່າ ແຜນການພັດທະນາເສດຖະກິດ ແລະສັງຄົມໄລຍະ 5 ປີ ຄາດໝາຍການຂະຫຍາຍໂຕ ທາງເສດຖະກິດໄວ້ ທີ່ອັດຕາສະເລ່ຍ 4 ເປີເຊັນຕໍ່ປີ. 
ລັດຖະບານລາວປະເຊີນກັບບັນຫາຫຼາຍໆດ້ານໃນຫານຊຸກຍູ້ໃຫ້ເສດຖະກິດຂອງ ລາວ ຂະຫຍາຍໂຕເພີ້ມຂຶ້ນ ໃນອັດຕາສະເລ່ຍ 4 ເປີເຊັນ ເພື່ອເຮັດໃຫ້ມູນຄ່າ GDP ສະເລ່ຍ ເປັນລາຍໄດ້ຂອງຄົນລາວ ທີ່ລະດັບ 2,887 ໂດລາ ໃນປີ 2025 ຊຶ່ງຊົງລິດ ໂພນເງິນ ມີລາຍງານຈາກ ບາງກອກ ທ່ານທອງລຸນ ສີສຸລິດ ນາຍົກລັດຖະມົນຕີ ຢືນຢັນວ່າແຜນການພັດທະນາເສດຖະກິດ ແລະສັງຄົມໄລຍະ 5 ປີ ສະບັບທີ 9 ຊຶ່ງຈັດຕັ້ງປະຕິບັດ ໃນຊ່ວງປີ 2021 ຫາ 2025 ໄດ້ ຄາດໝາຍການຂະຫຍາຍໂຕທາງເສດຖະກິດໄວ້ ທີ່ອັດຕາສະເລ່ຍ 4 ເປີເຊັນ ຕໍ່ປີ ໂດຍ ຈະເຮັດໃຫ້ຍອດຜະລິດຕະພັນລວມພາຍໃນ (GDP) ມີມູນຄ່າເກີນກວ່າ 1 ລ້ານຕື້ກີບໃນ ໄລຍະ 5 ປີ ແລະສະເລ່ຍເປັນລາຍໄດ້ຂອງປະຊາ ຊົນລາວໄດ້ທີ່ລະດັບ 2,887 ໂດລາ ສະຫະລັດ ຕໍ່ຄົນ ໃນປີ 2025 ດັ່ງທີີ ທ່ານ ທອງລຸນ ໄດ້ຖະແຫຼງຢືນຢັນວ່າ: ຫາກແຕ່ວ່າການທີ່ຈະສາມາດບັນລຸຄາດໝາຍດັ່ງກ່າວໄດ້ຢ່າງແທ້ຈິງນັ້ນ ກໍຍັງເປັນສິ່ງທີ່ ທ້າທາຍ ເພາະວ່າໃນການຈັດຕັ້ງປະຕິບັດໂຕຈິງນັ້ນ ລັດຖະບານລາວຍັງຈະ ຕ້ອງປະເຊີນ ກັບບັນຫາໃນຫຼາຍດ້ານ ໂດຍສະເພາະແມ່ນບັນຫາຂາດດຸນງົບປະ ມານ ການຜະລິດສິນ ຄ້າໄດ້ຕໍ່າທີ່ເຮັດໃຫ້ຂາດດຸນການຄ້າຕ່າງປະເທດ ການຈັດ ຕັ້ງປະຕິບັດໃນການສົ່ງເສີມ ການລົງທຶນມີປະສິດທິພາບຕໍ່າ ແລະບັນຫາການຫວ່າງ ງານທີ່ເພີ້ມຂຶ້ນຍ້ອນການລະບາດ ຂອງໄວຣັສ COVID-19 ເປັນຕົ້ນ ດັ່ງທີ່ີທ່ານສອນໄຊ ສີພັນດອນ ຮອງນາຍົກລັດຖະມົນຕີ ລັດຖະມົນຕີກະຊວງແຜນການ ແລະການລົງທຶນ ໄດ້ໃຫ້ການຍອມຮັບວ່າ: ກ່ອນໜ້ານີ້ ທະນາຄານພັດທະນາເອເຊຍ (ADB) ໄດ້ສະເໜີລາຍງານວ່າເສດຖະກິດໃນ ລາວໃນປີ 2020 ທີ່ຜ່ານມາໄດ້ປັບໂຕລົດລົງ ແລະຕິດລົບເຖິງ 2 5 ເປີເຊັນ ທຽບໃສ່ປີ 2019 ແລະຖືເປັນການຕິດລົບຄັ້ງທຳອິດໃນໄລຍະເວລາກວ່າ 3 ທົດສະ ວັດ ນັບຈາກປີ 1986 ເປັນຕົ້ນມາອີກດ້ວຍ ໂດຍມີສາເຫດສຳຄັນມາຈາກການລະ ບາດຂອງ ໄວຣັສ COVID-19 ໃນຕະຫຼອດ ປີ 2020 ເລື້ອຍມາຈົນເຖິງປັດຈຸບັນ ອັນໄດ້ເຮັດໃຫ້ການກະສິ ກຳຂະຫຍາຍໂຕພຽງ 1 9 ເປີເຊັນ ຈາກເປົ້າໝາຍທີ່ວາງ ໄວ້ 2 5 ເປີເຊັນສ່ວນພາກອຸດ ສາຫະກຳກໍຂະຫຍາຍໂຕເພີ້ມຂຶ້ນພຽງ 1 4 ເປີເຊັນ ແລະພາກບໍລິການຕິດລົບ 5 5 ເປີເ ຊັນເພາະຊາວຕ່າງຊາດເດີນທາງມາລາວລົດ ລົງເກີນກວ່າ 80 ເປີເຊັນທຽບໃສ່ປີ 2019 ທັ້ງນີ້ ລັດຖະບານລາວໄດ້ວາງຄາດໝາຍ GDP ຂະຫຍາຍໂຕທີ່ອັດຕາສະເລ່ຍ 6 5 ເປີເຊັນ ໃນປີ 2020 ໂດຍມີມູນຄ່າລວມ 117,780 ຕື້ ກີບ ຫຼືສະເລ່ຍຕໍ່ຄົນໄດ້ທີ່ລະດັບ 2,733 ໂດລາສະຫະລັດ ຕໍ່ຄົນແຕ່ວ່າ ດ້ວຍຜົນກະທົບ ຈາກການລະບາດຂອງໄວຣັສ COVID-19 ຈຶ່ງເຮັດໃຫ້ເປັນໄປບໍ່ໄດ້ ຢ່າງແນ່ນອນແລ້ວ ໂດຍໃນລາຍງານຫລ້າສຸດຂອງກະຊວງແຜນການແລະການ ລົງທຶນລະບຸວ່າ ຄົນລາວມີ ລາຍໄດ້ສເລ່ຍ 2,644 ຕໍ່ຄົນໃນປີ 2020 ສ່ວນສະພາການຄ້າ ແລະອຸດສາຫະກຳແຫ່ງຊາດລາວ ກໍປະເມີນວ່າ ພາກທຸລະກິດບໍລິ ການ ແລະທ່ອງທ່ຽວໃນລາວ ໄດ້ມີການເລີກຈ້າງພະນັກງານຫຼາຍກວ່າ 1 ແສນຄົນໃນປີ 2020 ສອດຄ້ອງກັບສະຖາບັນຄົ້ນຄວ້າເສດຖະກິດແຫ່ງຊາດລາວ ທີ່ຄາດການວ່າພາກ ບໍລິການ ແລະທ່ອງທ່ຽວໃນລາວຕ້ອງສູນເສຍລາຍໄດ້ເກີນ ກວ່າ 700 ລ້ານໂດລາສະຫະ ລັດ ເນື່ອງຈາກວ່າບໍ່ມີນັກທ່ອງທ່ຽວຕ່າງຊາດເດີນ ທາງເຂົ້າມາໃນລາວ ນັບແຕ່ເດືອນເມສາ ປີ 2020 ເປັນຕົ້ນມາ ສ່ວນກະຊວງ ແຜນການ ແລະການລົງທຶນໄດ້ປະເມີນວ່າຜົນກະທົບ ຈາກການລະບາດຂອງເຊື້ອ ໄວຣັສ COVID-19 ເຮັດໃຫ້ເສດຖະກິດລາວເກີດການສູນ ເສຍຫຼາຍກວ່າ 7,000 ຕື້ກີບ ທັງຍັງໄດ້ກະທົບຕໍ່ວິສາຫະກິດເຖິງ 128,690 ລາຍໄດ້ທົ່ວ ປະເທດອີກດ້ວຍ ທາງດ້ານທ່ານລີເບີ ລີບົວປາວ ຫົວໜ້າສະຖາບັນຄົ້ນຄວ້າເສດຖະກິດແຫ່ງຊາດ ຖະແຫຼງ ຍອມຮັບວ່າ ການລະບາດຂອງໄວຣັສ COVID-19 ໄດ້ສົ່ງຜົນກະທົບຕໍ່ ເສດຖະກິດລາວ ຢ່າງຮຸນແຮງທີ່ສຸດນັບແຕ່ສ້າງຕັ້ງ ສປປ ລາວ ໃນທ້າຍປີ 1975 ເປັນຕົ້ນມາ ຊຶ່ງຈະຕ້ອງໃຊ້ເວລາຫຼາຍປີ ເພື່ອຈະຟື້ນຟູໃຫ້ເປັນປົກກະຕິ ໂດຍລັດຖະ ບານລາວຕ້ອງການຈະໄດ້ຮັບການຊ່ວຍເຫຼືອຈາກຕ່າງປະເທດເຖິງ 4,000 ລ້ານໂດລາ ສະຫະລັດ ໃນປີ 2021 ຫາ 2025